Qadr surasi
Qadr surasi (arabcha: سورة القدر, nomining maʼnosi — Qadrli (kecha)) — Qurʼonning 97-surasi. Makkiy suralardan biri, 5 oyatdan iborat. Bu sura Qurʼonning 598-sahifasida va 30-juzida joylashgan. 25-boʻlib nozil boʻlgan. Qadr soʻzining turlicha maʼnolari bor. Jumladan qadr-qimmat, oʻlchov, miqdor. Bu yerda bularning har biri toʻgʻri kelaveradi. Zero, bu kechaning qadr-qimmati ming oydan ulugʻligi va bu kechada bir yillik ishlar oʻlchanib, rejalashtirilishi bunga dalil boʻla oladi.